Document ID: 31984L0335

Padomes direktīva
(1984. gada 19. jūnijs),
ar kuru groza Direktīvu 71/118/EEK par veselības problēmām, kas ietekmē tirdzniecību ar svaigu mājputnu gaļu
(84/335/EEK)
EIROPAS KOPIENU PADOME,
ņemot vērā Eiropas Ekonomikas kopienas dibināšanas līgumu, un jo īpaši tā 43. un 100. pantu,
ņemot vērā Komisijas priekšlikumus [1],
ņemot vērā Eiropas Parlamenta atzinumus [2],
ņemot vērā Ekonomikas un sociālo lietu komitejas atzinumus [3],
tā kā Komisijas priekšlikums 1981. gada 19. martā tika nosūtīts Padomei, lai grozītu atsevišķus noteikumus Padomes 1971. gada 15. februāra Direktīvā 71/118/EEK par veselības problēmām, kas ietekmē tirdzniecību ar svaigu mājputnu gaļu [4], kurā jaunākie grozījumi izdarīti ar Direktīvu 84/186/EEK [5]; tā kā šī priekšlikuma mērķis jo īpaši ir grozīt un precizēt pārbaužu noteikumus, atrisināt jautājumu par pārbaužu izmaksu finansēšanu un atcelt 16.a panta a) apakšpunktā minētās atkāpes attiecībā uz mājputnu kaušanu un iekšu izņemšanu beigu datumu, lai šo atkāpi pagarinātu no 1981. gada 15. augusta līdz 1986. gada 15. augustam, ņemot vērā to, ka konkrētās dalībvalstīs daļēji izķidātas mājputnu gaļas ražošanas apjoms joprojām ir liels;
tā kā ar Direktīvu 71/118/EEK jo īpaši ierobežoja svaigas mājputnu gaļas atdzesēšanu, to iegremdējot ūdenī, ko saskaņā ar minēto direktīvu veic mājputnu liemeņiem, kurus uzreiz pēc atdzesēšanas sasaldē; tā kā minētā direktīva ļauj dalībvalstīm piešķirt atkāpes no šī noteikuma; tā kā piešķirto atkāpju beigu datums ir 1984. gada 30. jūnijs;
tā kā turklāt 1979. gada 14. februārī Komisija nosūtīja Padomei priekšlikumu pagarināt atdzesēšanas procesa izmantošanu liemeņiem, kurus ir paredzēts laist pārdošanā atdzesētā veidā;
tā kā tika panākta vienošanās atcelt iepriekš minēto atkāpju beigu datumu kā piesardzības pasākumu, līdz pieņem galīgos Kopienas noteikumus par pārbaužu izmaksām, kas rodas, īstenojot Direktīvu 71/118/EEK par īpašu higiēnisku apstākļu noteikšanu, kuros tā saukto "pret plūsmas" atdzesēšanas procesu var piemērot svaigai mājputnu gaļai, kuru uzreiz nesasaldē, un par daļēji izķidātu mājputnu ražošanu un pārbaudi;
tā kā Padome ir izskatījusi Komisijas priekšlikumus par šo jautājumu; tā kā līdz šo priekšlikumu pieņemšanai minēto atkāpju beigu termiņš vēlreiz jāatliek,
IR PIEŅĒMUSI ŠO DIREKTĪVU.
1. pants
Direktīvu 71/118/EEK ar šo groza šādi:
1. Direktīvas 14. panta 2. punkta pirmās daļas pēdējā teikumā datumu "1984. gada 30. jūnijs" aizstāj ar datumu "1984. gada 31. decembris".
2. Direktīvas 16.a panta a) apakšpunkta trešajā ievilkumā datumu "1984. gada 30. jūnijs" aizstāj ar datumu "1984. gada 31. decembris".
2. pants
Dalībvalstīs stājas spēkā normatīvi un administratīvi akti, kas vajadzīgi, lai ne vēlāk par 1984. gada 30. jūniju izpildītu šīs direktīvas prasības. Par to dalībvalstis tūlīt informē Komisiju.
3. pants
Šī direktīva ir adresēta dalībvalstīm.
Luksemburgā, 1984. gada 19. jūnijā

Labels: 0
3
17
6